
23 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 985 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθιέρωση λειτουργίας σε 12ωρη και 24ωρη 
βάση καθώς και λειτουργίας κατά τις Κυριακές και 
εξαιρέσιμες ημέρες Υπηρεσιών του Δήμου Πάρ- 
γας Νομού Πρέβεζας, για το έτος 2017. 

2 Καθορισμός του ανώτατου ορίου των επιτρεπό¬ 
μενων κατ'έτος ημερών μετακίνησης εκτός έδρας 
των υπαλλήλων που υπηρετούν στον Δήμο Ζαγο- 
ρίου Νομού Ιωαννίνων, για το έτος 2017. 

3 Απαγόρευση Κυνηγίου όλων των θηραμάτων, 
για (5) πέντε χρόνια σε έκταση έξι χιλιάδων δια- 
κοσίων στρεμμάτων (6.200), στη θέση «Τσούμα 
Μπάρμπα» περιφέρειας Δημοτικής Κοινότητας 
Μετσόβου του Δήμου Μετσόβου, Περιφερειακής 
Ενότητας Ιωαννίνων. 


ΑΠΟΦΑΣΕΙΣ 

Αριθμ. 34386 _ (1) 

Καθιέρωση λειτουργίας σε 12ωρη και 24ωρη 
βάση καθώς και λειτουργίας κατά τις Κυριακές 
και εξαιρέσιμες ημέρες Υπηρεσιών του Δήμου 
Πάργας Νομού Πρέβεζας, για το έτος 2017. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Το άρθρο 280 I του ν. 3852/2010 (ΦΕΚ Α' 87). 

2. Την ΠΥΣ αριθμ. 4/6.2.2015 (ΦΕΚ Α' 24). 

3. Το άρθρο 56 του ν. 4257/2014 (ΦΕΚ Α' 93). 

4. Την αριθμ. 77912/16422/28-12-2012 απόφαση του 
Γενικού Γραμματέα Αποκεντρωμένης Διοίκησης Ηπεί- 
ρου-Δυτικής Μακεδονίας (ΑΔΑ: Β4ΜΦΟΡ1 Γ-ΣΩΑ). 

5. Τα άρθρα 36,48,171 και 176 του ν. 3584/2007 (ΦΕΚ 
ΑΊ43). 

6. Το άρθρο 1 παρ. 6του νόμου 1157/1981 (ΦΕΚΑΊ26). 

7. Το άρθρο 90 του Κώδικα νομοθεσίας για την Κυβέρ¬ 
νηση και τα κυβερνητικά όργανα που κυρώθηκε με το 
π.δ. 63/2005 (ΦΕΚΑ'98). 


8. Το άρθρο 1 παρ. 3 γ) της αριθμ. ΔΙΑΔΠ/Γ2γ/οικ./1692/ 
27-06-2006 υπουργική απόφαση (ΦΕΚ Β' 769/27-06-2006) 
«Καθιέρωση ωρών προσέλευσης και αποχώρησης των 
υπαλλήλων των δημοσίων υπηρεσιών και των Ν.Π.Δ.Δ.». 

9. Τη με αριθμ. 227/19-12-2016 απόφαση (ορθή επα¬ 
νάληψη) του Δημοτικού Συμβουλίου του Δήμου Πάργας. 

10. Τις με αριθμ. 1363/21-02-2017 και 266/16-01 -2017 
βεβαιώσεις ύπαρξης πίστωσηςτου Δήμου Πάργας, απο¬ 
φασίζουμε: 

Εγκρίνουμε την καθιέρωση, κατ’ εξαίρεση από την 
εφαρμογή της πενθήμερης εργασίας, 12ωρης λει¬ 
τουργίας καθώς και λειτουργίας κατά τις Κυριακές και 
εξαιρέσιμες ημέρες, για το έτος 2017, του Ληξιαρχείου 
του Δήμου Πάργας, λόγω της έκδοσης αδειών ταφής 
και ληξιαρχικών πράξεων θανάτου και της Υπηρεσίας 
Καθαριότητας σε 12ωρη βάση και Υδρευσης σε 24ωρη 
βάση του ίδιου Δήμου, καθώς και τις Κυριακές και εξαι¬ 
ρέσιμες ημέρες, λόγω της ανεπάρκειας του αριθμού των 
εργαζομένων στις Υπηρεσίες αυτές σε συνδυασμό με τις 
αυξημένες ανάγκες καθαριότητας των κοινόχρηστων 
χώρων και τις ανάγκες της ανακύκλωσης, δεδομένης και 
της προσέλευσης των δημοτών και των προβλημάτων 
που δημιουργούν τα σταθμευμένα οχήματα, καθόσον 
εμποδίζουν την ομαλή λειτουργία της διαδικασίας κα¬ 
θαριότητας, επιβάλλεται δε η αποκομιδή απορριμμάτων 
κατά τις Κυριακές και εξαιρέσιμες ημέρες από το κέντρο 
της πόλης και άλλα σημεία (Λαϊκή Αγορά, Κέντρο Υγείας 
κ.λπ.) λόγω της αυξημένης προσέλευσης κόσμου και της 
λειτουργίας των εμπορικών καταστημάτων και λοιπών 
καταστημάτων διασκέδασης το σαββατοκύριακο, αλλά 
και λόγω της ιδιαίτερης φύσης των απορριμμάτων που 
πρέπει να αποκομίζονται άμεσα. 

Αναφορικά με την Υπηρεσία Ύδρευσης, πέραν της ανε¬ 
πάρκειας του αριθμού των εργαζομένων, επιβάλλεται 
η 24ωρη λειτουργία της για την κάλυψη των αναγκών 
ύδρευσης των αντλιοστασίων και αποκατάστασης βλα¬ 
βών σε σύνολο είκοσι τεσσάρων Δημοτικών καιΤοπικών 
Κοινοτήτων. 

Από την απόφαση αυτή προκαλείται δαπάνη σε βάρος 
του προϋπολογισμού του Δήμου Πάργας, οικονομικού 
έτους 2017, για την οποία υπάρχει εξασφαλισμένη πίστω¬ 
ση, εγγεγραμμένη στους Κ.Α. 20-6012.001 (2.000,00 €), 
25-6012.001 (2.000,00 €), και 20-6022 (1.600,00 €) αυτού. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'985/23.03.2017 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 14 Μαρτίου 2017 

Ο Ασκών καθήκοντα Γενικού Γραμματέα 
Αποκεντρωμένης Διοίκησης 

ΒΑΣΙΛΕΙΟΣ ΜΙΧΕΛΑΚΗΣ 


Αριθμ. 34366 _ (2) 

Καθορισμός του ανώτατου ορίου των επιτρε¬ 
πόμενων κατ' έτος ημερών μετακίνησης εκτός 
έδρας των υπαλλήλων που υπηρετούν στον Δήμο 
Ζαγορίου Νομού Ιωαννίνων, για το έτος 2017. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 1,214 και 280 παρ. I του 
ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης- Πρόγραμμα Καλλικρά¬ 
της» (ΦΕΚ 87/τ.Α77-6-2010), όπως σήμερα ισχύουν. 

2. Τις διατάξεις του άρθρου 8 παρ. 4 ββ του 
π.δ. 141/2010 (ΦΕΚ 234/Α/27-12-2010) «Οργανισμός 
της Αποκεντρωμένης Διοίκησης Ηπείρου - Δυτικής Μα¬ 
κεδονίας». 

3. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα κυβερνητικά όργανα» που 
κυρώθηκε με το π.δ. 63/2005 (ΦΕΚ 98 Α ), που αφορούν 
των έλεγχο δαπανών που προκαλούν οι κανονιστικές 
διοικητικές πράξεις. 

4. Την ΠΥΣ αριθμ. 4/6.2.2015 (ΦΕΚ 24 Α/06-02-2015) 
«Αποδοχή παραιτήσεων των Γενικών Γραμματέων Απο¬ 
κεντρωμένων Διοικήσεων της Χώρας». 

5. Τις διατάξεις του άρθρου 56 του ν. 4257/2014 (ΦΕΚ 
93 Α714-04-2014) «Επείγουσες ρυθμίσεις αρμοδιότητας 
Υπουργείου Εσωτερικών». 

6. Την αριθμ. 77912/16422/28-12-2012 απόφαση του 
Γενικού Γραμματέα Αποκεντρωμένης Διοίκησης Ηπεί- 
ρου-Δυτικής Μακεδονίας «Ορισμός Προϊσταμένου Γενι¬ 
κής Διεύθυνσης Χωροταξικής και Περιβαλλοντικής Πολι¬ 
τικής της Αποκεντρωμένης Διοίκησης Ηπείρου-Δυτικής 
Μακεδονίας». 

7. Τις διατάξεις του ν. 3469/2006 (ΦΕΚ 90/Α/2006), 
όπως σήμερα ισχύουν. 

8. Τις διατάξεις του άρθρου 25 παρ.δτου ν. 2738/1999 
«Συλλογικές διαπραγματεύσεις στη Δημόσια Διοίκηση, 
μονιμοποιήσεις συμβασιούχων αορίστου χρόνου και 
άλλες διατάξεις» (ΑΊ 80). 

9. Τις διατάξεις του άρθρου 3 της υποπαραγράφου 
Δ9 της παρ. δ του άρθρου 2 του ν. 4336/2015 (ΦΕΚ 94 
Α714-08-2015) «Συνταξιοδοτικές διατάξεις Κύρωση του 
Σχεδίου Σύμβασης Οικονομικής Ενίσχυσης από τον Ευ¬ 
ρωπαϊκό Μηχανισμό Σταθερότητας και ρυθμίσεις για την 
υλοποίηση της Συμφωνίας Χρηματοδότησης». 

10. Το αριθμ. πρωτ. 605/03-02-2017 έγγραφο του 
Δήμου Ζαγορίου, με το οποίο αιτείται τον ορισμό του 


ανώτατου ορίου των επιτρεπόμενων κατ' έτος ημερών 
μετακίνησης εκτός έδρας των υπαλλήλων που υπηρε¬ 
τούν στον ανωτέρω Δήμο, για το έτος 2017. 

11.Την αριθμ. πρωτ. 967/16-02-2017 Βεβαίωση του 
Δήμου Ζαγορίου για την εξασφαλισμένη πίστωση, απο¬ 
φασίζουμε: 

Ορίζουμε το ανώτατο όριο των επιτρεπόμενων κατ' έτος 
ημερών μετακίνησης εκτός έδρας των υπαλλήλων που 
υπηρετούν στον Δήμο Ζαγορίου Νομού Ιωαννίνων, για 
το έτος 2017 από τη δημοσίευση της παρούσας, ως εξής: 

Α. Τεχνικών Υπηρεσιών: 

1. Τρεις (3) υπάλληλοι κλάδου ΠΕ3 Πολιτικών Μηχανι¬ 
κών, ημέρες 60 έκαστος 

2. Δύο (2) υπάλληλοι κλάδου ΠΕ 14 Δασολόγων, ημέ¬ 
ρες 60 έκαστος 

3. Ένας (1) υπάλληλος κλάδου ΤΕ Τεχνολόγων Πολιτι¬ 
κών Μηχανικών, ημέρες 60 

4. Ένας (1) υπάλληλος κλάδου ΔΕ 28 Χειριστή Μηχα¬ 
νημάτων, ημέρες 60 

5. Ένας (1) υπάλληλος κλάδου ΔΕ 29 Οδηγών αυτοκι¬ 
νήτων, ημέρες 60 

Β. Διοικητικών και Οικονομικών Υπηρεσιών: 

1. Δύο (2) υπάλληλοι κλάδου ΠΕ Διοικητικού - Οικονο¬ 
μικού, ημέρες 60 έκαστος 

2. Οκτώ (8) υπάλληλοι κλάδου ΔΕ Διοικητικού, ημέρες 
60 έκαστος 

3. Ένας (1) υπάλληλος κλάδου ΤΕ 17 Λογιστικής, ημέ¬ 
ρες 60 

Κάλυψη δαπάνης: 

Από την απόφαση αυτή, προκαλείται δαπάνη σε βάρος 
του προϋπολογισμού του Δήμου Ζαγορίου οικονομικού 
έτους 2017, ύψους :4.000,00 ευρώ (Κ.Α. 10-6422), αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 14 Μαρτίου 2017 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΒΑΣΙΛΕΙΟΣ ΜΙΧΕΛΑΚΗΣ 


Αριθμ. 28543 _ (3) 

Απαγόρευση Κυνηγίου όλων των θηραμάτων, 
για (5) πέντε χρόνια σε έκταση έξι χιλιάδων δια- 
κοσίων στρεμμάτων (6.200), στη θέση «Τσούμα 
Μπάρμπα» περιφέρειας Δημοτικής Κοινότητας 
Μετσόβου του Δήμου Μετσόβου, Περιφερεια¬ 
κής Ενότητας Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις Διατάξεις: 

1.1 .Του ν. 3852/2010 « Νέα Αρχιτεκτονική της Αυτοδι¬ 
οίκησης και της Αποκεντρωμένης Διοίκησης - Πρόγραμ¬ 
μα Καλλικράτης» (Α'87). 

1.2. Του π.δ. 141 /2010 «Οργανισμός της Αποκεντρωμέ¬ 
νης Διοίκησης Ηπείρου - Δυτικής Μακεδονίας» (Α'234). 

1.3. Του άρθρουί του ν. 2503/1997 «Διοίκηση, Οργά¬ 
νωση, Στελέχωση της Περιφέρειας» (ΑΊ 07). 

1.4. Του άρθρου 56 του ν. 4257/2014 (ΦΕΚ 93/τ.Α') 
«Επείγουσες ρυθμίσεις αρμοδιότητας Υπουργείου Εσω¬ 
τερικών». 

1.5. Τις διατάξεις παρ.1 αρθρ.28 ν. 4325/2015(ΦΕΚ 47/τ. 
Α'/11-05-2015) «Εκδημοκρατισμός της Διοίκησης-Κα- 
ταπολέμηση Γραφειοκρατίας και Ηλεκτρονική Διακυ- 
βέρνηση,Αποκατάσταση αδικιών και άλλες διατάξεις». 

1.6. Του άρθρου 258 παρ. 5 του ν.δ. 86/1969 «Περί Δα¬ 
σικού Κώδικα» (Α'7), που προστέθηκε με την παρ. 3 του 
άρθρου 7 του ν. 177/1975 «περί αντικαταστάσεως και συ- 
μπληρώσεως διατάξεων τινών του ν.δ. 86/1969» (Α'205). 

2. Τη με αριθμ. 4/06-02-2015 (ΦΕΚ 24/τ.Α'/06-02-2015) 
πράξη του Υπουργικού Συμβουλίου «Περί αποδοχής πα¬ 
ραιτήσεων των Γενικών Γραμματέων Αποκεντρωμένων 
Διοικήσεων της Χώρας». 

3. Την υπ’ αρθ. 414985/29-11-1985 (ΦΕΚ/τ.Β'/757/ 
18-12-1985) κοινή απόφαση, «Μέτρα διαχείρισης άγριας 
πτηνοπανίδας». 

4. Του άρθρου 5Δτης αριθμ. ΗΠ.8353/276/Ε103 (ΦΕΚ 
415/τ.Β'/23-02-2016) κοινής υπουργικής απόφασης «Κα¬ 
θορισμός μέτρων και διαδικασιών για τη διατήρηση της 
άγριας ορνιθοπανίδας και των οικοτόπων/ ενδιαιτημά¬ 
των της, σε συμμόρφωση με την Οδηγία 79/409/ΕΟΚ...». 

5. Την υπ’ αριθ. 78006/2538/01-07-1994 δ/γή του Υπ. 
Γεωργίας «Απαγορεύσεις κυνηγίου ορισμένου χρόνου». 

6. Το υπ’ αριθ. 21/19-10-2016 έγγραφο του Κυνηγετι¬ 
κού Συλλόγου Μετσόβου και Περιχώρων Η Άρτεμις «Περί 
απαγόρευσης κυνηγίου της εις το θέμα αναφερόμενης 
έκτασης», με θετική γνώμη. 

7. Το υπ' αριθ. 7744/11-11-2016 έγγραφο του Δήμου Με¬ 
τσόβου «Περί απαγόρευσης κυνηγίου της εις το θέμα ανα¬ 
φερόμενης έκτασης για πέντε(5) έτη», με θετική γνώμη. 

8. Το υπ' αριθ. 640/22-11-2016 έγγραφο της Ε’ Κυνη¬ 
γετικής Ομοσπονδίας Ηπείρου «Περί απαγόρευσης κυ¬ 
νηγίου της ειςτο θέμα αναφερόμενης έκτασης για πέντε 
(5) έτη», με θετική γνώμη. 

9. Το με αριθ. 308/26-04-2016 έγγραφο του Φορέα 
Διαχείρισης Εθνικών Βίκου-Αώου και Πίνδου, με θετική 
γνώμη. 

10. Τα υπ' αριθ. 180239//21 -11-2016 και 9707/ 
25-01-2017 έγγραφα του Δασαρχείου Μετσόβου, σχε¬ 
τικά με την απαγόρευσης Θήρας, στην εν λόγω περιοχή 
για διάρκεια πέντε (5) ετών. 

11. Επειδή στο πλαίσιο της γενικότερης προσπάθειας 
ανάπτυξης, διαχείρισης και προστασίας των θηραμάτων 


η εν λόγω πενταετή απαγόρευση Θήρας θα λειτουργήσει 
ευεργετικά στην περιοχή καθιστώντας την καταφύγιο 
θηραμάτων και δεξαμενή εμπλουτισμού θηραμάτων 
προς τις εγγύς περιοχές με αποτέλεσμα τη σταδιακή 
βελτίωση της άγριας πανίδας και επίτευξης του επιδι- 
ωκόμενου σκοπού. 

12. Την ανάγκη ολοκλήρωσης των διαδικασιών από 
τις Δασικές Υπηρεσίας της Π.Ε. Ιωαννίνων σε συνεργα¬ 
σία με τις Κυνηγετικές Οργανώσεις, που αφορούν στον 
σχεδίασμά ενός δικτύου απαγορεύσεων σε επίπεδο 
Νομού, με την εκπόνηση μελετών και ερευνών για τον 
πληθυσμό των θηραμάτων, την βελτίωση των βιοτόπων 
κ.λπ., με στόχο την προστασία, αειφορική διαχείριση και 
ανάπτυξη των δασικών οικοσυστημάτων, εξασφαλίζο¬ 
ντας ταυτόχρονα την αρμονική άσκηση των συμβατών 
ανθρωπίνων δραστηριοτήτων που ασκούνται σε αυτά, 
αποφασίζουμε: 

Απαγορεύουμε το κυνήγι όλων των θηραμάτων για 
πέντε (5) χρόνια, σε έκταση (6.200) έξι χιλιάδων διακοσί- 
ων στρεμμάτων, στη θέση «Τσούμα Μπάρμπα» περιοχής 
Δημοτικής Κοινότητας Μετσόβου του Δήμου Μετσόβου, 
Περιφερειακής Ενότητας Ιωαννίνων, η οποία απεικονί¬ 
ζεται στο συνημμένο στην παρούσα χάρτη με κλίμακα 
1:50.000 του Δασολόγου του Δασαρχείου Μετσόβου Νι¬ 
κολάου Κανελλόπουλου και της οποίας τα όρια έχουν, 
ως ακολούθως: 

Αρχίζουν από την πηγή «Γεωργίτση» και με βόρεια κα¬ 
τεύθυνση ακολουθεί ρέμα το οποίο συμβάλει στο ρέμα 
«Ποτόκι». Ακολουθεί το ρέμα «Ποτόκι» μέχρι τη συμβο¬ 
λή του στην Τεχνητή λίμνη Πηγών Αώου (στο σημείο 
ανώτατης στάθμης λειτουργίας της Τεχνητής λίμνης - 
χωροσταθμική 1.343.μ.). Στη συνέχεια ακολουθεί την 
ακτογραμμή της τεχνητής λίμνης Αώου προς τα δυτικά, 
στο σημείο ανώτατης στάθμης της, περικλείοντας τις 
δασικές θέσεις «Τσούμες», «Σπανούρα Πόγγα». «Τσού¬ 
μα Φάτζι» και «Τσούμα Μπάρμπα» μέχρι το ρέμα «Πα- 
παναστάση». Στη συνέχεια ανεβαίνει το ρέμα «Παπανα- 
στάση» μέχρι την 45η Επαρχιακή οδό. Τέλος ακολουθεί 
την 45η Επαρχιακή οδό έως την πηγή «Γεωργίτση» από 
όπου και άρχισε. 

Σκοπός της εν λόγω απαγορευτικής διάταξης είναι η 
προστασία και η ανάπτυξη του θηραματικού πλούτου 
και εν γένει της πανίδας της περιοχής. 

Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Οι παραβάτες της παρούσας τιμωρούνται σύμφωνα 
με τις ισχύουσες περί Θήρας διατάξεις. 

Η απόφαση ισχύει απάτην ημερομηνία δημοσίευσής της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 2 Μαρτίου 2017 

Ο Ασκών καθήκοντα Γενικού Γραμματέα 
Αποκεντρωμένης Διοίκησης 

